recursal/SuperWikiNEXT-32B huggingface dataset:
סמליל "עולם קטן"
"**מקום בעולם**" הוא מגזין חודשי מבית "עולם קטן" המיועד לבני נוער דתיים לאומיים. עורכי המגזין הם יוסף רוסו ואביגיל זית. 

ביולי 2015 שינה הירחון את שמו מ"עולם קטן המגזין" ל"**מקום בעולם**".

רקע
---

המגזין הוקם על ידי מערכת "עולם קטן", והוא מיועד לבני נוער במגזר הדתי לאומי. הוא יצא לאור לראשונה בחודש תשרי תשע"א (ספטמבר 2011), ויוצא מאז בכל ראש חודש עברי. עורכיו הראשונים היו הדס וחנן בן ארי. בהמשך ערכו את המגזין דוד שמחון ואילת כהנא.

לצורך כתיבת המגזין, הוקמה מחלקת מנויים והוגדלו מחלקות התוכן, אליהם גויסו עורכים, עיתונאים, ציירים וכתבים נוספים. בין המצטרפים, ניתן למצוא את נועה ירון-דיין, מחברת הספר "מקימי", אשר כותבת טור אישי קבוע במגזין.

מטרת המגזין, על פי העורך הראשי של מערכת "עולם קטן", יוסף רוסו, היא "אפשרות ליצור קשר עמוק יותר עם הנוער [...] להעביר חומר איכותי וערכי לעולם הפנימי ולתרבות הפנאי שלו".

מבנה המגזין
-----------

במגזין מופיעים מדי חודש מגוון מדורים, וביניהם כתבות, טורים אישיים, שו"תים, תרבות, סיפורים, טיולים, ידע, ספורט. המגזין נוגע בכל הנושאים הבוערים והמטרידים בקרב חברת הנוער הדתית-לאומית - תנועת נוער, לחצים חברתיים, ארץ ישראל, טרמפים, אמונה, בית ספר, בנים ובנות, מחשבים וגאדג'טים.

בין הכותבים שנמנים עם המגזין ניתן למצוא את:נועה ירון-דיין, ארנון סגל, נדב נוה, משה כורסיה, הרב אייל ורד, מתן צור, אמיר מויאל, אשר בן-אבו ועוד.

קישורים חיצוניים
----------------

 אתר האינטרנט הרשמי של מקום בעולם

הערות שוליים
------------

1. ↑  נחשף השם החדש של מגזין עולם קטן, באתר ערוץ 7- 24/07/2015.
2. ↑  ישי קרוב, העולם הקטן הפך לגדול, באתר ערוץ 7, 15 בספטמבר 2011
3. ↑  אורי פולק, ‏"עולם קטן" מתרחב: יפיץ מגזין בתשלום המיועד לצעירים דתיים, באתר כיפה, 8 בספטמבר 2011
**נסמה עלאא א-דין עלי מחגוב** (בערבית: **نسمة علاء الدين علي محجوب**; נולדה ב-26 בספטמבר 1989) היא זמרת ושחקנית מצרית. החלה את הקריירה המקצועית שלה לאחר שזכתה בעונה השמינית של אקדמיית הכוכבים - MENA בשנת 2011. למחגוב יש את המיומנות לשיר בשפות רבות, כמו ערבית מצרית, אנגלית, איטלקית, צרפתית, עברית, ספרדית, גרמנית, לטינית ואפילו הינדית. היא מצטיינת בקריירה המוזיקלית שלה בשירה מזרחית, פופ, רוק, אופרה ועוד. כעת מחגוב החליטה להקדיש את זמנה למוזיקה המקורית שלה ולמצוא שירים שישלימו את חזון המוזיקה החדש שלה.

תיאטרון
-------

נסמה הופיעה על הבמה מגיל 10. היא רואה בכך את ביתה השני בו היא מרגישה בטוחה ביותר. לאחר סיום הלימודים, היא רדפה אחרי אהבתה לעמוד על הבמה ולהופיע על ידי היותה חברה פעילה ב-Fabrica במשך כמה שנים. היא המשיכה לנגן את אפואנין בגרסה הערבית של Fabrica של עלובי החיים (מחזמר) ולוהקה כצוענייה בגרסתם של El Leila El Kebira מאת Sayed Mekawy. בשנת 2015 שיחק מחגוב את התפקיד הראשי של מחזמר מקורי ערבי חדש בשם "דוניה חביבתי", עם השחקן כמאל אבו ראיה. המחזמר הראה את כישרונה הייחודי כזמרת, שחקנית ורקדנית וביים הבמאי המפורסם, גלאל אל שרקווי.

תוכנית טלוויזיה
---------------

מחגוב הקליטה שירים שונים לסרטים, סדרות ומודעות. היא הציגה את כישוריה המוזיקליים בתוכנית הטלוויזיה Sahibat Al Saada בהנחיית Essad Yunis, שם יצרה וביצעה מדלי שירים בינלאומיים מפורסמים ביותר מרחבי העולם ושירים מפורסמים מהמזרח התיכון.

קישורים חיצוניים
----------------

* נסמה מחגוב, ברשת החברתית פייסבוק
* נסמה מחגוב, ברשת החברתית אינסטגרם
* נסמה מחגוב, במסד הנתונים הקולנועיים IMDb (באנגלית)
* נסמה מחגוב, באתר Genius

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 316880015
* WorldCat: viaf-316880015

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"נסמה מחגוב"**.
**מגדל ויקטוריה** (באנגלית: **Victoria Tower**) הוא מבנה ואנדרטה, הניצב בעיר סנט פיטר פורט, בירת האי גרנזי.

היסטוריה
--------

המגדל הוקם במחצית המאה ה-19, לציון ביקורם באי בשנת 1846 של המלכה ויקטוריה ובעלה הנסיך אלברט. ביקורם היה חטוף ומפתיע, אך חשוב, שכן היה הביקור המלכותי הבריטי הראשון באי.

המגדל ניצב בגובה של 61 מטר מעל פני הים, בנקודה גבוהה המשקיפה על הנמל של סנט פיטר פורט בחוף המזרחי של האי. אבן הפינה למגדל הונחה בטקס רב משתתפים בראשות מושל האי ג'ון בל (אנ'), שנערך ב-27 במאי 1848. באותו מעמד הוטמנה ביסודות המגדל קפסולת זמן שהכילה מטבעות של בריטניה ושל גרנזי. מתכנן המגדל היה האדריכל הסקוטי ויליאם קולינג (William Colling).

סביב המגדל הוקם גן ציבורי, שבו הוצבו שני תותחים רוסיים שנלקחו שלל במהלך מלחמת קרים. מאוחר יותר הם נלקחו מהמקום, ובמקומם הוצבו ארבעה תותחים גרמנים ממלחמת העולם הראשונה. שניים מהם מוצבים עדיין בגן.

בשנת 1859 ערכו המלכה ויקטוריה והנסיך אלברט ביקור שני באי, שבמהלכו ביקרו גם במגדל.

בשנת 1999 נסגר המגדל לציבור בשל בעיות בטיחות. לאחר שיפוצים הוא שב ונפתח לקהל שבע שנים לאחר מכן.

המגדל
-----

המגדל, שגובהו 31 מטר, נבנה בעיקרו מאבן גרניט ורודה שהופקה במחצבה מקומית. חתך המגדל הוא רבוע וקירותיו משופעים. בראשו מעקה מבוצר ועליו ארבעה צריחים מרובעים ומבנה מתומן המוכתר בנזר של אבן. מדרגות בתוך המגדל מובילות אל מרפסת תצפית בראשו, שממנה נשקף מראה מרהיב של העיר סנט פיטר פורט וסביבותיה.

האדריכל קולינג שאב השראה בתכנון המגדל ממבנים של ימי הביניים, דוגמת הפאלאצו פובליקו בעיר סיינה שבאיטליה.[דרוש מקור]

קישורים חיצוניים
----------------

ויקישיתוף מדיה וקבצים בנושא **מגדל ויקטוריה** בוויקישיתוף
* המגדל, באתר המוזיאונים והגלריות של גרנזי
* המגדל, באתר ה-BBC
**המפלגה הקומוניסטית של בוהמיה ומוראביה** (בצ'כית: **Komunistická strana Čech a Moravy**) היא מפלגה קומוניסטית בצ'כיה. יחד עם המפלגה הקומוניסטית במולדובה, ה-KSČM היא מהמפלגות היחידות באירופה המזרחית הפוסט-קומוניסטית שלא הורידו את התואר "קומוניסטית" משמן לאחר 1989, אם כי עשתה מעט שינויים במצע שלה. במשך רוב שני העשורים הראשונים לאחר מהפכת הקטיפה, המפלגה הייתה מבודדת פוליטית והואשמה בקיצוניות (ארגון הנוער שלה אף הוצא אל מחוץ לחוק בשנים 2006-2010), אך היא התקרבה אל המפלגה הסוציאל-דמוקרטית הצ'כית. בשנים אלו המפלגה אף כמעט הוצאה אל מחוץ לחוק. עד שנת 2013 הייתה המפלגה היחידה שעוד הדפיסה עיתונים משל עצמה.

היסטוריה
--------

ה-KSČM הוקמה בשנת 1989[דרושה הבהרה] על ידי המפלגה הקומוניסטית של צ'כוסלובקיה. היו"ר שלה הוא Vojtěch Filip. בפרלמנט האירופי היא חלק מהשמאל האירופי המאוחד/השמאל הנורדי הירוק. ארגון המפלגה החדשה היה דמוקרטי יותר ומבוזר יותר מאשר המפלגה הקודמת, ונתן כוח רב לסניפים המוניציפליים. בתחילה הייתה שותפה למפלגה קומוניסטית בסלובקיה, אך האיחוד התפרק בשנת 1992. בתחילת דרכה של המפלגה, היו וויכוחים רבים לגבי שם המפלגה- האם להשאיר אותו כמו שהוא, או להחליף את המילה "קומוניזם" בתיאור אחר. לבסוף, כ-75% מחברי המפלגה החליטו להשאיר את שם המפלגה כמו שהוא. 

בשני העשורים לקיומה של צ'כיה, המפלגה הייתה קטנה וללא יכולת השפעה אמיתית. בנובמבר 2008 ביקש הסנאט של הרפובליקה הצ'כית מבית המשפט העליון להוציא את המפלגה אל מחוץ לחוק, כתוצאה מהמצע שלה. רוב הסנאטורים בצ'כיה תמכו בהצעה זו, ונמקו בכך שהמפלגה אמצה את המניפסט הקומוניסטי של קרל מרקס ולא התכחשה אל האלימות כדרך להשגת כוח. לבסוף ההצעה לא התממשה, מכיוון שרק הממשלה (ולא הרשות המחוקקת) זכאית לבקש דבר כזה מבית המשפט.

מספר החברים במפלגה נכון לשנת 2017 היה בערך 33,000. בסיס החברות מתיישן ומתדלדל ללא הרף. בשנת 1992 היו מעל 350,000 קומוניסטים, ובאפריל 2008 מנתה המפלגה רק כ 77,000 חברים.

קישורים חיצוניים
----------------

ויקישיתוף מדיה וקבצים בנושא **המפלגה הקומוניסטית של בוהמיה ומוראביה** בוויקישיתוף
* 

* אתר האינטרנט הרשמי של המפלגה הקומוניסטית של בוהמיה ומוראביה (בצ'כית)
* המפלגה הקומוניסטית של בוהמיה ומוראביה, ברשת החברתית פייסבוק

* המפלגה הקומוניסטית של בוהמיה ומוראביה, סרטונים בערוץ היוטיוב

הערות שוליים
------------

1. ↑  Komunistická strana Čech a Moravy, Aktualne.cz, ‏19-3-2020

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2001114043
* NKC: ko2002139401
* SUDOC: 159090849
* VIAF: 125679468
* WorldCat: lccn-n2001114043

 |
**רוברט ג'פרי דובר** (באנגלית: **Robert Jeffrey Dover**;‏ נולד ב-7 ביוני 1956) הוא רוכב סוסים יהודי-אמריקאי לשעבר, זוכה 4 מדליות ארד ברציפות ב-4 אולימפיאדות (ברצלונה 1992 - אתונה 2004) ברכיבה אמנותית (דרסאז') בתחרות הקבוצתית. ייצג את ארצות הברית ב-6 אולימפיאדות. הוא רוכב הסוסים המעוטר ביותר בארצות הברית. דובר היה לספורטאי האולימפי ההומו הגלוי הראשון, לאחר שיצא מהארון בשנת 1988.

ביוגרפיה
--------

דובר נולד וגדל בשיקגו, אילינוי בן למשפחה יהודית. הוא החל לרכב על סוסים באופן תחרותי בגיל 13, לאחר שקיבל סוס כמתנת בר מצווה. בגיל 19 בחר להתמקצע ברכיבה אמנותית. הוא בוגר אוניברסיטת ג'ורג'יה. בכל ששת הפעמים בהם השתתף במשחקים האולימפיים הוא שימש כקפטן הנבחרת.

באולימפיאדת לוס אנג'לס (1984) הוא השתתף לראשונה במשחקים האולימפיים וסיים במקום 17 בתחרות האישית ובמקום שישי בתחרות הקבוצתית.

בתחרות גראנד פרי שנערכה באאכן, גרמניה בשנת 1987 ניצח דובר את ריינר קלימקה מגרמניה, זוכה 6 מדליות זהב אוליפיות ובכך היה לאמריקאי הראשון שזכה בתחרות זו לאחר 27 שנים.

באולימפיאדת סיאול (1988) הוא סיים במקום 13 בתחרות האישית ובמקום שישי בתחרות הקבוצתית.

באולימפיאדת ברצלונה (1992) הוא זכה במדליית ארד בתחרות הקבוצתית וסיים במקום 22 בתחרות האישית.

באליפות העולם ברכיבה שנערכה בהאג, הולנד בשנת 1994 זכה דובר במדליית ארד בתחרות הקבוצתית

באולימפיאדת אטלנטה (1996) הוא זכה במדליית ארד בתחרות הקבוצתית בפעם השנייה ברציפות וסיים במקום 25 בתחרות האישית.

באולימפיאדת סידני (2000) הוא זכה במדליית ארד בתחרות הקבוצתית בפעם השלישית ברציפות וסיים במקום 23 בתחרות האישית.

באולימפיאדת אתונה (2004) הוא זכה במדליית ארד בתחרות הקבוצתית בפעם הרביעית ברציפות וסיים במקום שישי בתחרות האישית.

בשנת 2009 פרש דובר מרכיבה תחרותית.

חיים אישיים
-----------

דובר יצא מהארון כהומו בשנת 1988 ובכך היה לספורטאי האולימפי הראשון הפעיל שהוא הוא גלוי. היציאה שלו נעשתה בתקופה שבה התפשטה מחלת האיידס.

תארים והישגים
-------------

במהלך הקריירה שלו הוא זכה 5 פעמים בתואר אלוף ארצות הברית בדרסאז' וביותר מ-100 תוארי גראנד פרי. דובר זכה ביותר תארים מכל רוכב סוסים אמריקאי אחר בהיסטוריה.

הנצחה
-----

ב-2013 הונצח דובר ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן.

קישורים חיצוניים
----------------

* רוברט דובר, באתר olympedia.org

הערות שוליים
------------

1. ↑  By Cyd Zeigler, Robert Dover was the first out gay Olympic athlete, in 1988, February 19, 2020 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 118680587
* VIAF: 47556114
* WorldCat (עם VIAF): 47556114

 |
תעלת אגם ביווה ביאמאשינה
**תעלת אגם ביווה** (ביפנית: **琵琶湖疏水** או **琵琶湖疎水**) היא תעלת מים היסטורית ביפן, המחברת בין אגם ביווה לעיר קיוטו הנמצאת בקרבתה. התעלה נבנתה במהלך תקופת מייג'י ונועדה במקור להעברת מי האגם לשתייה ותעשייה בקיוטו, ואף כנתיב שיט להעברת מטענים. מאז 1895, מי התעלה משמשים לצורך תחנת הכוח ההידרואלקטרית הראשונה ביפן, ומספקת חשמל לתעשייה, תאורת רחוב ולרכבת החשמלית של קיוטו.

היסטוריה
--------

כחלק מרסטורציית מייג'י, קיוטו איבדה את מעמדה כבירת יפן לטובת טוקיו. כתוצאה מכך, סבלה העיר קיוטו מירידה בפעילות המסחרית ומהתדלדלות אוכלוסייה. כדי לטפל בבעיה זו, מושל המחוז השלישי של קיוטו, קיטקאגי קונימיצ'י, החל בבניית תעלה מאגם ביווה כדי לספק מים להשקיה ולשימוש תעשייתי, כמו גם להקל על הובלת סחורות באמצעות שיוט על נתיב מים.

ההיתכנות לבניית תעלת השקיה לקיוטו מאגם ביווה נדונה לפחות מאז המאה ה-17, אך תוכניות כתובות ועבודות תכנון ראשוניות החלו לראשונה ב-1873. בשנת 1882, מינאמי איצ'ירובה, שעבד עם קורנליס יוהנס ואן דורן על תעלת אסאקה במחוז פוקושימה, הוזמן מטעם עיריית קיוטו לערוך בדיקות עבור התוואי של התעלה המוצעת. מינאמי נתמך בעבודת הסקר שלו על ידי סטודנט בשם טנבה סקורו, אשר בהמשך נעשה למהנדס הראשי של פרויקט התעלה.

### התעלה הראשונה

עבודות הבנייה של התעלה הראשונה, שהגיעה עד לנקודת המפגש בין אוצו (עיר בירה של מחוז שיגה) לנהר קאמו, החלו באוגוסט 1885. לאחר חמש שנים, באפריל 1890, הושלמה בנייתן של שתי התעלות הראשיות והן התעלות המסועפות כיסו מרחק של 11.2 קילומטרים.

עלות הפרויקט כולו נאמדה בכ-1,250,000 דולר, כאשר רבע מהסכום שולם על ידי ממשלת יפן, שליש שולם על ידי מוצוהיטו, קיסר יפן, והיתר ממסים מקומיים.

בשנת 1894 הושלם נתיב המים של נהר קאמו – שהחל ב-1892 – המאחד את נהר קאמו ומחוז פושימי.

### התעלה השנייה

בשל התגברות הביקוש למי ברז וחשמל באותה תקופה, עיריית קיוטו החלה לתכנן את בניית התוואי השני (תעלה מספר 2) של תעלת אגם ביווה, באופן שבו ייבנה ללא תלות בתעלה הראשונה. עבודות הבנייה של התעלה השנייה החלו באוקטובר 1908, והסתיימו באפריל 1912. כתוצאה מכך, הוקמו בקרבת התעלה תחנת טיהור מים ותחנת כוח הידרואלקטרית משודרגת.
באוגוסט 1989 הוקם בקיוטו מוזיאון תעלת אגם ביווה, לציון מאה שנה לפתיחה. המוזיאון נפתח מחדש לאחר שיפוץ בשנת 2009.

קישורים חיצוניים
----------------

ויקישיתוף מדיה וקבצים בנושא **תעלת אגם ביווה** בוויקישיתוף

הערות שוליים
------------

1. ↑  Tanaka, Naoto. "Technology Transfer during the construction of Lake Biwa Canal". *ICBTT2020*. נבדק ב-5 באפריל 2021. `{{cite web}}`:  (עזרה)
2. ↑  Finn, Dallas (1995). *Meiji Revisited: the sites of Victorian Japan*. Weatherhill. pp. 150–6. ISBN 0-8348-0288-0.
3. ↑  van Gasteren, Louis A. (2001). "East Meets West: Lake Biwa Canal, Kyoto, Japan" (PDF). *Terra et Aqua: International Journal on Public Works, Ports and Waterways Development*. **84**: 3–7.(הקישור אינו פעיל, December 2017)
4. ↑  "Lake Biwa Canal Museum of Kyoto" (PDF). Kyoto Prefecture. אורכב מ-המקור (PDF) ב-2012-10-10. נבדק ב-15 בפברואר 2012. `{{cite web}}`:  (עזרה)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"תעלת אגם ביווה"**.

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 247002258
* WorldCat: viaf-247002258

 |
**ואגיט יוסופוביץ' אלקפרוב** (נולד ב-1 בספטמבר 1950) הוא איש עסקים רוסי ממוצא אזרי, עמד בעבר בראש חברת הנפט הגדולה ביותר ברוסיה לוקאויל בשנים 1993—2022. 

נכון לאפריל 2021, דורג כאיש החמישי בעושרו ברוסיה עם שווי הון הנאמד ב-19.6 מיליארד דולר וכאיש ה-94 בעולם בעושרו.

ביוגרפיה
--------

אלקפרוב נולד בבאקו, אזרבייג'ן, ממרכזי זיקוק הנפט הראשונים בעולם. אביו, שמת כאשר אלקפרוב עוד היה ילד, עבד בשדות הנפט כל חייו ודחף אותו ללכת בדרכו. האב היה מוסלמי ואימו הייתה נוצרייה שהשתייכה לזרם הכנסייה האורתודוקסית הרוסית. אלקפרוב מתאר את עצמו כאדם דתי, אך אינו מגדיר את עצמו כמוסלמי או כנוצרי. בגיל 18 החל לעבוד לראשונה בתעשיית הנפט והדלקים. 

בשנת 1974 סיים לימודים אקדמיים באזרבייג'ן. בתור סטודנט, עבד בתור עובד זיקוק באתר קידוח לרגלי הים הכספי. 

לאחר סיום הלימודים, המשיך לעבוד באתר ובשנת 1979 קודם מתפקיד של מהנדס לאחראי על מספר עובדים. באתר שררו תנאים קשים והוא עבד על אסדת קידוח. יום אחד, אירע פיצוץ באסדה, אלקפרוב נזרק אל מימי הים הכספי ונאלץ לשחות כדי לשרוד. 

בשנת 1979 עבר למערב סיביר ועבד עבור חברת סורגוטנפטגז עד לשנת 1985, בשנים אלה צבר מוניטין של מומחה בתעשייה לעניין קידוח וזיקוק. הוא עלה בדרגות ובסוף שנת 1985 כיהן כסגן יושב ראש חברת בשנפט.

בשנת 1990, אלקפרוב מונה לסגן שר תעשיית הגז והנפט בברית המועצות, וכך היה לסגן שר האנרגיה הצעיר ביותר במרחב הסובייטי. בתקופה זו, הוא איחד ואיגד מספר חברות זיקוק וקידוח נפט וגז כדי שיפעלו יחד ויגבירו תפוקתן.

באפריל 1993 עמד בראש חברת הנפט הגדולה ביותר ברוסיה, שמה דאז היה Langepas-Uray-Kogalymneft והיום - לוקאויל. מאז ועד היום הוא עומד בראש החברה. החברה מעסיקה מעל 100,000 עובדים והיא מחברות הנפט החזקות בעולם, עתודות הנפט שלה שניים רק לחברת אקסון האמריקאית.

לוקויל היא החברה הרוסית הראשונה שרכשה חברה אמריקאית. בנובמבר 2000 החברה השתלטה על חברת גטי ועל 1,300 תחנות הדלק שלה בארצות הברית. כמו אוליגרכים רוסים אחרים, אלקפרוב נכנס גם לעסקי הבנקאות והתקשורת.

חיים אישיים
-----------

אלקפרוב נשוי ללריסה ויקטורובנה אלקפרובה, בנם יוסוף נולד בשנת 1990.

קישורים חיצוניים
----------------

ויקישיתוף מדיה וקבצים בנושא **ואגיט אלקפרוב** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 1020854804
* ISNI: 0000 0000 3391 4037
* LCCN: n97027425
* VIAF: 58360806
* WorldCat: lccn-n97027425

 |
**רגב דהן** הוא זמר, מלחין, כותב ומעבד מוזיקלי ישראלי.

קריירה
------

רגב, יליד מעלות, החל להתעניין במוזיקה בגיל 13, כשכתב והלחין שירים על פסנתר. מאוחר יותר התעניין במוזיקה אלקטרונית ומסונתזת. בגיל 16 הוציא אלבום תוצרת בית בשם 'מישהו', האלבום הכיל שירים אותם כתב והלחין רגב במרתף בביתו.

עם גיוסו לצה"ל החל רגב לשרת בבסיס צבאי בחרמון, ולאחר כשנה התקבל ללהקה צבאית. בשנת 2002 כתב והלחין רגב לדנה אינטרנשיונל את השיר "יהיה טוב". יצירת השיר משכה את תשומת לבם של אנשי חברת התקליטים IMP רקורדס. שהחתימו את רגב על חוזה להפקת אלבום סולו.

בשנת 2005 הוציא רגב את אלבום הבכורה שלו "שעת האפס" בשיתוף עם חברת התקליטים IMP רקורדס. בהפקה של האלבום השתתפו אסף אמדורסקי והמפיק Henree. השירה והקולות באלבום כולו הופקו על ידי המוזיקאי אורי כבירי.

שלושה סינגלים יצאו מתוך האלבום לרדיו: 'אם', 'חבל שחור' ו'שמש פלסטינית'. שלושת הסינגלים לוו בווידאו קליפים שהגיעו למקומות הראשונים במצעד ערוץ 24 והקליפ לשיר 'אם', בו משתתפים עידו תדמור ולהקתו, הגיע למקום השישי המצעד האירופאי של MTV.
השירים 'חבל שחור' ו'אם' טיפסו גבוהה במצעדי הפזמונים של רשת ג' ונכנסו לפלייליסט בתחנות הרדיו הארציות והאזוריות. בשנת 2005 הוכתר רגב על ידי המאזינים לתגלית השנה של רדיו '99 escape' לאחר שהסינגלים הגיעו למקומות הראשונים במצעד התחנה.

בשנת 2009 הוציא רגב את אלבומו השני "הרדיו של סבתא". באלבום אירח רגב את חיים צינוביץ' בשיר 'המראה'. את האלבום כתב והלחין רגב ואף הפיק מוזיקלית ביחד עם אסף אמדורסקי. מהאלבום יצאו הסינגלים 'לחזור', 'מול כל העולם' ו'לתמיד'. האלבום לא הצליח מסחרית והסינגלים לא זכו לחשיפה ברדיו.
לאחר צאת האלבום כתב והלחין רגב את הלהיט 'בלתי נשכח' לזמר עידן יניב, ואת 'אי אפשר איתך' לזמר אביהו שבת.

בשנת 2011 הצטרף כמפיק מוזיקלי להרכב האלקטרוני Poison Ivy בברלין. ההרכב הופיע במועדוני הסצנה האלטרנטיבית והמחתרתית בעיר והתפרק אחרי שנתיים.

בשנת 2017 כתב והלחין רגב את השיר 'רותי' לדנה אינטרנשיונל. השיר יצא כסינגל ראשון במסע הקאמבק של הזמרת וזכה להצלחה עם כניסתו לפלייליסט של תחנת הרדיו גלגלצ.

דיסקוגרפיה
----------

* מישהו (1995)
* שעת האפס (2005)
* הרדיו של סבתא (2009)

קישורים חיצוניים
----------------

* רגב דהן, סרטונים בערוץ היוטיוב
* רגב דהן, באתר ספוטיפיי
* רגב דהן, באתר סאונדקלאוד (באנגלית)
קניון נהר סיל בריביירה סקרה
"ייננות הרואית" - כרמים על גדותיו התלולות של נהר סיל
**ריביירה סקרה** (בגליסית: **Ribeira Sacra**) הוא אזור גאוגרפי בדרום גליסיה הכולל את גדותיהם של הנהרות קבה (Cabe), סיל ומיניו. האזור שוכן בדרום מחוז לוגו וצפון מחוז אורנסה. מונפורטה דה למוס משמשת כבירתו הבלתי רשמית של האזור והיא גם העיר הגדולה באוכלוסייתה באזור זה.
בשנת 2019 הגיש משרד התרבות הספרדי את מועמדותו של האזור להכרזתו כאתר מורשת עולמית של אונסק"ו והיא נידונה בכינוס ה-45 של ועדת המורשת העולמית, בשנת 2022, אך לא התקבלה.

שם האזור
--------

משמעותו המילולית של שם האזור היא "גדת הנהר הקדושה" וזאת, ככל הנראה כאזכור למנזרים הרבים אשר שכנו על גדות הנהרות באזור. עדות כתובה ראשונה לשמו של האזור נמצאה במסמך מ-21 באוגוסט 1124, במנזר במונטדרמו (Montederramo) שבמחוז אורנסה. שמו של האזור החל להיות נפוץ לאחר שהוזכר בכתבי ההיסטוריון הספרדי אנטוניו דה יפס (1552–1618).

מאפייני האזור
-------------

קניון נהר סיל, המשמש גבול טבעי בין מחוז לוגו למחוז אורנסה, הוא אחד המאפיינים הבולטים של האזור. על גדות הקניון מערכת אקולוגית עשירה ונופים מרהיבים. במקום הוקמו מצפורים המשמשים לתצפית על הנוף. חלק ניכר משטחי ריביירה סקרה הוכרזו שטחי Natura 2000, אזורים להגנת הטבע בתחום האיחוד האירופי.

18 מבני מנזרים עדיין עומדים על תילם באזור הריביירה סקרה ומשמשים אתרי תיירות, אחד הבולטים שבהם הוא מנזר סנטו אסטבו (Mosteiro de Santo Estevo de Ribas de Sil) על גדתו הדרומית של קניון נהר סיל. חלק ממבנה המנזר הוכשר כמלון יוקרה ברשת Paradores de Turismo de España.

כינוי מקור
----------

היינות המיוצרים בריביירה סקרה זכו להגנת כינוי מקור ומהווים חלק מן המטבח הגליסיאני ומופקים בעיקר מענבי מנסיה (Mencía). הכרמים באזור מרוכזים על הגדות התלולות של הנהרות והגפנים גדלות בטרסות אבן. הגישה הקשה לכרמים היקנו לייננות בריביירה סקרה מעמד של "ייננות הרואית" (Heroic Viticulture). אזור זה נודע ביינותיו עוד בתקופה הרומית והמסורת באזור מספרת כי יין אמנדי מריביירה סקרה הובא לארמונו של יוליוס קיסר ברומא.

מסלולי הליכה
------------

אזור ריביירה סקרה נודע בזכות שבילי ההליכה המסומנים הרבים בו. שביל ההליכה הבולט הוא דרך סנטיאגו החורפית (Camino de Invierno). עולי הרגל לסנטיאגו, המבקשים להימנע מחציית רכסי ההרים המושלגים בגבולה של גליסיה, סוטים מן "הדרך הצרפתית" בפונפרדה, החוצים את קניון נהר הסיל בדרכם למונפורטה דה למוס ומשם לסנטיאגו דה קומפוסטלה, במסלול שאורכו 275 ק"מ. שביל זה הוכר רשמית כאחד מנתיבי העלייה לרגל, לצורך קבלת "קומפוסטלה", בשנת 2016.

קישורים חיצוניים
----------------

ויקישיתוף מדיה וקבצים בנושא **ריביירה סקרה** בוויקישיתוף
* מועצת התיירות של ריביירה סקרה

הערות שוליים
------------

1. ↑  La Ribeira Sacra ya es candidata a patrimonio de la humanidad. La Voz de Galicia, April 06, 2019
2. ↑  A Centre for the Heroic Viticulture
**הארמון הפדרלי** (בגרמנית: **Bundeshaus**; בצרפתית: **Palais fédéral**; באיטלקית **Palazzo federale**) הוא מקום מושבה של הרשות המחוקקת והמבצעת של שווייץ הממוקם בבירה הפדרלית ברן. הארמון מאכלס את המועצה הפדרלית ומושבם שני הבתים הפדרליים - המועצה הלאומית ומועצת המדינות (הקנטונים) המהווים את הפרלמנט השווייצרי. עד לשנת 1899 בבניין היה מקום גם הארכיון הפדרלי השווייצרי.

מבנה
----

המבנה מורכב משלושה חלקים אשר הוקמו במועדים שונים - האגף המערבי בין השנים 1852-1857; האגף המזרחי בשנים 1888–1892, ואילו האגף המרכזי המכונה "בניין הפרלמנט" (Parlamentsgebäude) נחנך ב-1 באפריל 1902. באגף זה נמצאים אולמות המליאה של שני הבתים ואולם קבלות הפנים הרשמי. לראשונה בתולדותיו שופץ הבניין באופן מקיף בין השנים 2006-2008.

גגו של האגף המרכזי מורכב משלוש כיפות נחושת שהוריקה כתוצאה מתהליכי חימצון. הכיפה המרכזית נישאת מבחוץ לגובה של 64 מטר וגובה תקרת האולם שמתחתיה הוא 33 מטר. בתקרת הכיפה קבוע פסיפס שבמרכזו נראה סמל שווייץ בו אוחזות שתי נשים לבושות בלבן, ומעליו ומתחתיו מופיע הכיתוב הלטיני "Unus pro omnibus, omnes pro uno" ("אחד למען כולם, כולם למען אחד"). סביב הפסיפס נראים ויטראז'ים של סמלי 22 הקנטונים שהיו חברים בפדרציה ב-1902. חזית המבנה פונה אל ה"בונדספלאץ" (Bundesplaz - "כיכר הפדרציה") ועליה מופיע הכיתוב הלטיני "Curia Confoederationis Helveticae" ("מועצת הפדרציה ההלווטית").

גלריה
-----

#### מראה חיצוני

* האגף המערבי של הארמון הפדרליהאגף המערבי של הארמון הפדרלי
* החזית הדרומית של הארמון הפדרלי, נשקפת מגשר מונביג'והחזית הדרומית של הארמון הפדרלי, נשקפת מגשר מונביג'ו
* החזית הצפונית של הארמון הפדרליהחזית הצפונית של הארמון הפדרלי

#### הפרלמנט

* חדר ישיבות באגף הפרלמנטריחדר ישיבות באגף הפרלמנטרי
* המבואה המרכזיתהמבואה המרכזית
* פסל שלוש הקונפדרציותפסל שלוש הקונפדרציות
* הכיפההכיפה
* הויטראג'יםהויטראג'ים
* אולם המועצה הלאומיתאולם המועצה הלאומית
* מליאת המועצה הלאומיתמליאת המועצה הלאומית
* 
* טרקליןטרקלין
* האגף המערבי של הארמון הפדרלי, בו מתקיימות ישיבות המועצה הפדרלית.האגף המערבי של הארמון הפדרלי, בו מתקיימות ישיבות המועצה הפדרלית.
* חדר הישיבות של המועצה הפדרליתחדר הישיבות של המועצה הפדרלית

קישורים חיצוניים
----------------

ויקישיתוף מדיה וקבצים בנושא **הארמון הפדרלי של שווייץ** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**

הערות שוליים
------------

1. 1 2  Visiting the Parliament Building, www.parlament.ch
2. ↑  Renovation and restoration of the parliament building 2006-2008
**ג'יידון היברט** (באנגלית: **Jaydon Hibbert**; נולד ב-17 בינואר 2005) הוא אתלט ג'מייקני, אלוף העולם לנוער (קאלי 2022) וסגן אלוף העולם לנוער בקפיצה משולשת.

ביוגרפיה
--------

### 2021

#### סגן אלוף עולם לנוער

באליפות העולם עד גיל 20 שנערכה בשנת 2021 בניירובי שבקניה זכה היברט במדליית כסף בקפיצה משולשת בשיא אישי חדש של 16.05 מטר, אחרי גבריאל ולמרק משוודיה (16.43 מטר) ולפני סימון גורה מצרפת (15.85 מטר).

### 2022

#### אלוף עולם לנוער

באליפות העולם עד גיל 20 שנערכה בשנת 2022 בקאלי שבקולומביה זכה היברט במדליית זהב בקפיצה משולשת בשיא אליפות חדש של 17.27 מטר, לפני סלבה ר. טירומראן מהודו (16.15 מטר) וויקטור מורוזוב מאסטוניה (16.13 מטר).

### 2023

#### שיאן עולם לנוער

בחודש מרץ 2023 קבע היברט שיא חדש בקפיצה משולשת באולם עד גיל 20, בתוצאה של 17.54 מטר, כשהוא שובר את השיא בן 38 השנים שעמד על 17.50 מטר. בחודש מאי באותה שנה קבע שיא חדש גם בקפיצה משולשת באצטדיון עד גיל 20, עם תוצאה של 17.87 מטר, שמיקמה אותו במקום ה-13 בכל הזמנים.

שיאים אישיים
------------

### אצטדיון

* קפיצה משולשת: 17.87 מטר (2023)

### אולם

* קפיצה משולשת: 17.54 מטר (2023)

קישורים חיצוניים
----------------

* ג'יידון היברט, באתר התאחדות האתלטיקה הבין-לאומית

הערות שוליים
------------

1. ↑  Alfred, Garland and Wilson threaten world records at NCAA Indoor Championships באתר הרשמי של התאחדות האתלטיקה הבין-לאומית, 12 במרץ 2023 (באנגלית)
2. ↑  Arkansas sweeps SEC men's and women's titles באתר DyeStat, ‏ 14 במאי 2023 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14972866

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ג'יידון היברט"**.
**המפלגה החוסטיסיאליסטית** (בספרדית: **Partido Justicialista**, מלשון **justicia**, **חוסטיסיה**, "צדק", ובראשי תיבות: **PJ**) היא מפלגה פרוניסטית פוליטית בארגנטינה, והמפלגה הגדולה ביותר בתנועה הפרוניסטית. המפלגה מחולקת לשלושה פלגים: החזית לניצחון, החזית המתחדשת ופרוניזם פדרלי, אשר לכל אחד מהם אוטונומיה נרחבת והם מתקיימים בפועל כסיעות נפרדות.

נשיאת ארגנטינה לשעבר, קריסטינה פרננדס דה קירשנר, היא חברת המפלגה. בעלה, הנשיא בין 2003 ל-2007 נסטור קירשנר, הנהיג את המפלגה עד מותו ב-2010, וסגנו בזמן נשיאותו ומושל פרובינציית בואנוס איירס, דניאל סיולי, החליף אותו, והוא שירת בתפקיד הזה עד 2014. מאז 2014 מכהן בתפקיד יו"ר בית הנבחרים הארגנטינאי, אדוארדו פלנר.

היסטוריה
--------

המפלגה הוקמה ב-1947 על ידי חואן ואווה פרון, והחליפה את מפלגת הלייבור הארגנטינאית, אשר פרון נבחר אליה מוקדם יותר באותה שנה.

כל הישויות הפרוניסטיות נאסרו מלהשתתף בבחירות לאחר המהפכה המשחררת של הצבא בארגנטינה ב-1955, ופרון נמלט ממנה. לאחר מספר תקריות אלימות, כמו גם משא ומתן של פרון עם המשטר הצבאי וזרמים פוליטיים שונים, פרון חזר לארגנטינה ב-1973 וניצח בבחירות באותה שנה. לאחר מכן נוצר מבוי חסום במפלגה, שכן היו בה פעילי שמאל וימין קיצונים יחדיו. לאחר מותו של פרון ב-1974, ההבנה השברירית בין פלגי המפלגה התפוררה, ופרץ גל אלימות פוליטית, שהסתיים בהפיכה צבאית ב-1976.

במהלך המלחמה המלוכלכת בסוף שנות ה-70, מאות פרוניסטים שילמו בחייהם, והתגבשה ההשקפה הפופוליסטית של המפלגה. בבחירות הדמוקרטיות הראשונות לאחר המשטר הצבאי, ב-1983, המפלגה נחלה תבוסה למפלגת האיחוד האזרחי הרדיקלי. כעבור שש שנים המפלגה חזרה לשלטון עם קרלוס מנם, שערך רפורמה בחוקה שאפשרה לו להיבחר בשנית. בנוסף הוא אימץ מדיניות ימנית נאו-ליברלית, ששינתה את ההשקפה הכללית של המפלגה.

בבחירות ב-1999 המפלגה הובסה על ידי קואליציה של האיחוד האזרחי הרדיקלי והחזית למדינה בסולידריות (גם היא ענף במפלגה החוסטיסיאליסטית), אך שבה לשלוט ב-2001, והייתה לה השליטה לבחירת נשיא זמני לארגנטינה לאחר המשבר הכלכלי באותה שנה. הקונגרס בחר בחוסטיסיאליסטי אדוארדו דואלדה, אשר כיהן ב-2002 וחלק מ-2003.

בבחירות ב-2003, קהל הבוחרים התפצל ל-3 חלקים, כאשר קרלוס מנם, נסטור קירשנר ואדולפו רודריגס סאה רצו כולם לנשיאות. לאחר ניצחונו של קירשנר, המפלגה התייצבה מאחוריו, כשהיא זזה מעט שמאלה על המפה הפוליטית.

בבחירות של 2019 הצטרפה המפלגה לסיעה של מפלגות מרכז-שמאל פרוניסטיות בשם "החזית של כולם", שזכתה בבחירות, ונציג המפלגה אלברטו פרננדס הפך לנשיא.

קישורים חיצוניים
----------------

* 

* אתר האינטרנט הרשמי של המפלגה החוסטיסיאליסטית (בספרדית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 10071251-4

 |
**הֲתִזְכְּרִי לֵיל אָבִיב?** הוא אחד מארבעה שירים מאת רחל המשוררת שנותרו בטיוטה. השיר הוא שיר אהבה המתאר זיכרונות מפגישה זוגית רומנטית שהתרחשה קודם השקיעה ועד לתוך הלילה.

מבנה השיר ותכניו
----------------

השיר משולב בחריזה והוא בנוי משלושה בתים. השיר נותר כטיוטה, מה שגם ניכר בחריזת המילה "נֵדָה" (אולי במשמעות "נֵדָע") ל"רְעָדָה", אך מבנהו הכללי תואם את שאר שיריה של רחל בהשלמתם.

השיר נכתב כפואמה אישית במתכונת של שיר אהבה. השיר נכתב כביכול על ידי חבר הפונה אל חברתו (אולי רחל בעצמה), אותה הוא מכנה "חֶמְדַּת לְבָבִי". השיר בפתיחתו פונה בלשון נקבה: "הֲתִזְכְּרִי", ובהמשך כותבת רחל "מַה נָעַם לִשְׁנֵינוּ" ולא "שתינו", מה שאומר שלא ייתכן שהדברים הם בין שתי חברות, אלא חבר אל חברה. תוכן השיר הוא אודות רגעי שהייה משותפת באחד מלילי האביב עם השקיעה שלפניו. רחל רואה את מושאי השיר שוהים בנוף אילם של יער ופרחים עם אופק כחול. בשלב מסוים החמה נוטה לשקוע ושולחת אור זהבהב וחיוור. צלליות הענפים נראות עתה בגווני השקיעה. הדובר מתאר את החמה בשקיעתה כגוזלת את האור המושלם. משום מה, פונים החברים אל השמש וקוראים לה, בלחישה, להחיש את שקיעתה. ואכן, אור השקיעה דעך תוך שהילת החמה מהבהבת במרחק בגווני האש. כעת ירד הלילה. את רגעיו היפים של אותו לילה, שאולי עבורו החישו את השקיעה, מתאר הדובר בעזרת ריח הגשם המלקושי הנודף וקולו הנעים שאליו הקשיבו בדממה. את לילה זה הוא מנסה להזכיר, כפי שפותחת את שירה.

רחל מתייחסת בשיר להרהורים ולהזיות חבויים הצפים בעת אותו מפגש נעים. היא מוצאת מכנה משותף ביניהם לבין הסביבה הדוממת שסביבם: אי ידיעת דבר.

לקריאה נוספת
------------

* הלל ברזל, **שירת ארץ ישראל**, כרך ז', עמוד 107

קישורים חיצוניים
----------------

| מיזמי קרן ויקימדיה |
| --- |
| ויקיטקסט טקסט בוויקיטקסט: **התזכרי ליל אביב? ריח גשם נדף** |

* רחל המשוררת, התזכרי ליל אביב?, באתר פרויקט בן-יהודה

| שירת רחל |
| --- |
| ספיח (1927) | זמר נוגה • אל ארצי • רחל • כאן על פני אדמה • אני • כנרת • הן יצאנו בסך • כוחי הולך ודל • מיכל • פגישה, חצי פגישה • יום בשורה |
| מנגד (1930) | עקרה • ספר שירי • ואולי לא היו הדברים... • אם צו הגורל... • להקיץ ולדעת • זמר • גן נעול • העברת ידך • לא פעם, בקיץ • פשטתי יד לבקש רחמים • הוי ארצי הורתי • בלילה • שי • אקליפטוס • מנגד • זו הדרך • אני ואתה |
| נבו (1932) | אביב • רק על עצמי • הנה אקח את מבט עיניך • בגני נטעתיך • על הגורן • עם שחר • חג • מתי • כה ציפיתי ליום והגיע • ליד החלון |
| טיוטות ותרגומים | חופי ירדן • אל נא תשירי • התזכרי ליל אביב? • שיבה • אל גדר דחויה |
קניון נהר סיל
ה**סיל** (בספרדית: **Sil**) הוא נהר בקסטיליה ולאון ובגליסיה, בספרד. הסיל הוא יובל של נהר המיניו. אורכו הכולל הוא 225 ק"מ. מקורו של הסיל הוא בהרי קנטבריה בעיירה וילאבלינו בלאון. הוא זורם דרך המחוזות לאון ואורנסה. העיר הגדולה ביותר לאורך נהר סיל היא פונפראדה בלאון. הסיל נשפך לנהר המינו במעלה הזרם מהעיר אורנסה.

שפך הנהר
--------

מפגש הסיל עם נהר מיניו הוא באוס פירס, במחוז אורנסה.

בדרך כלל, במפגשים בין הנהרות, קביעת שמו של הנהר מתבצעת על ידי התחשבות בנפח הזרימה ובאורכו של כל אחד מן הנהרות בנקודת המפגש. במקרה זה, כמו במקרים מעטים נוספים, נפח הזרימה של נהר הסיל גדול יותר מזה של המיניו במקום התאחדות הנהרות. על כך קיימת אמירה בספרדית: "למיניו התהילה, אבל הסיל מספק לו מים" (בספרדית: "El Miño lleva la fama y el Sil le da el agua"). אורכו של נהר הסיל אף עולה על אורכו של המיניו עד נקודת המפגש, בכ-20 ק"מ.

נתיב הנהר
---------

הסיל נמצא באזור המכונה ריביירה סקרה ועובר, בין השאר, דרך הרשויות בביה (Babia), לוסיאנה (Laciana), אל בירת'ו (El Bierzo) ולה קבררה, בפרובינציית לאון, ובלדאורס בפרובינציית אורנסה.

זהב בנהר סיל
------------

סחף הנהר היווה מקור עשיר להפקת זהב, והוא נוצל באופן נרחב ביותר בתקופה הרומית, לאחר כיבוש צפון-מערב ספרד על ידי הקיסר אוגוסטוס בשנת 25 לפני הספירה. זהב התגלה בחלקו העליון של הנהר ובאזור סביב לאס מדולס הפיקו כמויות גדולות של זהב. הזהב נכרה בשיטת כרייה הידראולית, שכלל בניית אמות מים רבות אשר איפשרו את שטיפת הסחף.

קישורים חיצוניים
----------------

ויקישיתוף מדיה וקבצים בנושא **סיל** בוויקישיתוף

הערות שוליים
------------

1. ↑  P.R. Lewis and G.D.B. Jones, Roman Gold-Mining in North-West Spain. **The Journal of Roman Studies** 1970;60:169-185

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 315130764
* WorldCat (עם VIAF): 315130764

 |
פירוש נוסף ערך זה עוסק ב. אם התכוונתם למשמעות אחרת, ראו פיקוק (כוכב) (פירושונים).

**פיקוק** (באנגלית: **Peacock** - "טווס" - או **α בטווס**) הוא הכוכב הבהיר ביותר בקבוצת הכוכבים טווס ואחד הכוכבים הבהירים בשמים. הכוכב לא היה מוכר בעת העתיקה ושמו הופיע רק בשנות ה-40 של המאה ה-20 באלמנך הניווט של האדמירליות הבריטית, ככל הנראה כעזר לניווט בחצי הכדור הדרומי. השם ניתן לו בשל היותו הכוכב הבהיר היחיד בקבוצת טווס וככל הנראה כונה עוד קודם לכן "כוכב הטווס" (The Peacock Star).

תכונות
------

פיקוק הוא תת-ענק כחול מסוג ספקטרלי B2 הנמצא במרחק כ-180 שנות אור מכדור הארץ. מסתו של פיקוק יותר מ-5 מאסות שמש ורדיוסו גדול מפי 4 רדיוסי שמש. הטמפרטורה על פניו גבוהה מאוד - 18,700 קלווין כך שבעוד עוצמת הארתו באור נראה גדולה פי 450 מן השמש, בצירוף הקרינה העל-סגולה הוא מאיר פי 2,100 ממנה. נראה שהכוכב סיים את שלב היתוך המימן בליבתו והוא בתחילתו של תהליך התנפחות והתקררות שיהפכו אותו לענק אדום וככל הנראה לאחר מכן לננס לבן מסיבי.

מדידות ספקטרוסקופיות מראות שפיקוק הוא כוכב כפול עם בן זוג עמום וקטן יותר, המקיף אותו בזמן הקפה של 11.8 ימים ובמרחק של כחמישית יחידה אסטרונומית - כמחצית המרחק של כוכב חמה מהשמש. בשל הקרבה הרבה לא ניתן למדוד את תכונותיו, אך ככל הנראה מדובר בכוכב הסדרה הראשית כחול מסוג ספקטרלי B0-1.

קישורים חיצוניים
----------------

* פיקוק באתר של ג'ים קלר
* פיקוק, בבסיס הנתונים SIMBAD לגרמי שמיים אסטרונומיים   **המזהה לא מולא ולא נמצא בוויקינתונים, נא למלא את הפרמטר.**
ערכת הנחיה לפצצות Teber 81
פלטפורמת Smart Micro Munition (MAM-L) עם כושר מטען נמוך, למשל כלי טיס בלתי מאוישים (מל"טים).
ייצור מורשה של FIM-92 Stingers של רוקסטן
ערכת הנחיה מדויקת HGK-84, פצצת חודר NEB-84 ומחפש לייזר LAB של רוקסטן
**רוקסטן רוקט סאנאיי וו טיקרט** (בטורקית: **Roketsan Roket Sanayii ve Ticaret AS**) היא חברה לייצור כלי נשק וקבלן הגנה טורקי מרכזי באנקרה. החברה נוסדה בשנת 1988 על ידי הוועדה העליונה לתעשיות הביטחוניות של טורקיה (SSİK) בכדי להקים בסיס תעשייתי במדינה לטכנולוגיות טילים, החברה הפכה במהירות לאחת מ-500 התאגידים התעשייתיים המובילים בטורקיה.

מחזיקי המניות הנוכחיים של רוקסטן כוללים את קרן הכוחות המזוינים של טורקיה (55.5%), ASELSAN (15%), MKEK (15%), Vakıflar Bankas-ı (10%), HAVELSAN (4.5%). רוקסטן ידועה בעיקר בזכות מגוון הרקטות המונחות והבלתי מונחות שלה, כמו גם טילים ופצצות מונחות כגון Bora, Atmaca, Cirit, UMTAS ו- OMTAS. החברה גם מייצרת ברישיון מערכות כמו טילי סטינגר, רפייר ו-ESSM ומספקת פתרונות טכנולוגיים והנדסיים לפלטפורמות אזרחיות וצבאיות משולבות אחרות. ההתפתחויות האחרונות נותנות דגש לפצצות חכמות בקוטר קטן עבור מל"טים.

רוקסטן היא החברה הטורקית היחידה שקיבלה אישור CMMI/DEV 3 על כל תהליכי התכנון והפיתוח שלה.

החברה היא גם אחת ממארגנות "פסטיבל החלל והטכנולוגיה של טכנופסט".

היסטוריה
--------

רוקסטן חתמה על חוזה בשנת 2013 לבניית הפרויקט של מערכת שיגור החללית הלאומית של UFS.

בשנת 2013 אישרה ממשלת טורקיה את הקמת מרכז שיגור הלוויין הראשון שלה על ידי רוקסטן.

באוגוסט 2020 הוקמה "רוקסטן שיגור לוויינים", מרכז מתקדם למערכות חלל ומרכז לטכנולוגיות מתקדמות.

ב-29 ביוני 2021 נחתם מזכר ההגנה של הממשלה לממשלה (G2G) בין טורקיה לבנגלדש. לדברי ד"ר איסמעאיל דמיר, נשיא "נשיאות התעשייה הביטחונית", הסכם ייצוא מוצרים שונים של רוקסטן נחתם עם בנגלדש. רוקסטן מסרה את TRG-300 טייגר MLRS לצבא בנגלדש ביוני 2021 בהסכם נפרד.

קישורים חיצוניים
----------------

ויקישיתוף מדיה וקבצים בנושא **רוקסטן** בוויקישיתוף
* 

* אתר האינטרנט הרשמי של רוקסטן

הערות שוליים
------------

1. ↑  "Participations « Roketsan". *www.roketsan.com.tr*. נבדק ב-2016-05-23.
2. ↑
3. ↑  "Teknofest İstanbul | Düzenleyici Kuruluşlar". 2019-09-25. אורכב מ-המקור ב-2019-09-25. נבדק ב-2021-02-01.
4. ↑  "Space Launch System Project". Undersecretariat for Defence Industries. אורכב מ-המקור ב-2013-12-20. נבדק ב-2013-12-20.
5. ↑  Burak Ege Bekdil (28 ביולי 2013). "Turkey's Sat-Launcher Plans Raise Concerns". *DefenseNews*. Gannett. אורכב מ-המקור ב-30 באוגוסט 2013. נבדק ב-30 באוגוסט 2013. `{{cite news}}`:  (עזרה)
6. ↑  "ROKETSAN Bangladeş'e ihracat yapacak (ROKETSAN will export to Bangladesh)" (בטורקית). Anadolu Agency. 29 ביוני 2021. נבדק ב-1 ביולי 2021. `{{cite news}}`:  (עזרה)
7. ↑  "PM includes 'Tiger Multiple Launch Rocket System' in Bangladesh Army". The Daily Star. 2021-06-21. נבדק ב-2021-07-01.
**פרנטישק מיכל** (בצ'כית: **František Michl**;‏ 20 בנובמבר 1901 – 4 ביוני 1977) היה צייר אקדמי, גרפיקאי צ'כי, ומעצב מקורי של סמל סקודה, "החץ המכונף". הוא נכלא בכלא פנקרק, ובמחנות הריכוז טרזין ופלוסנבירג לאחר מעצרו על ידי נאצים בגין הפגנה אנטי-פשיסטית בדומז'ליצה. לאחר המלחמה הוא נעצר ברפובליקה הסוציאליסטית הצ'כוסלובקית בגלל האזנה לרדיו האנטי-קומוניסטי.

ביוגרפיה
--------

מיכל נולד בדומז'ליצה, במשפחה של יצרנית מברשות. לאחר שקיבל פרס כספי על זכייתו בתחרות עיצוב סמל חדש לתאגיד סקודה בפלז'ן - "החץ המכונף", מיכל הצעיר יכול היה ללמוד באקדמיה לאמנויות יפות בפראג, לבנות סטודיו משלו לציור בדומז'ליצה. הוא למד באקדמיה לאמנויות יפות בפראג בין השנים 1925 ו-1928. בין השנים 1922–1935 ערך סדרה של מסעות לימודים, בעיקר לצרפת, גרמניה, דלמטיה, יוון, איטליה, צפון אפריקה, קורסיקה, דרזדן, הולנד, האלפים, ובולגריה.

פרנטישק מיכל, סמל תלת ממד של תאגיד סקודה, 1923
בשנת 1927 הפך לחבר במספר אגודות אמנים צ'כיות. הוא קיבל שלושה פרסים מהאקדמיה הצ'כית למדעים ואמנויות על תרומתו לתרבות הצ'כית.

מיכל היה, בין היתר, מארגן העלייה לרגל המפורסמת לסנט לורנס בדומז'ליצה ב-13 באוגוסט 1939. אירוע זה הפך להפגנה האנטי-פשיסטית הגדולה ביותר בתקופת מלחמת העולם השנייה. זו הייתה גם אחת הסיבות למעצרו על ידי נאצים בכלא פנקרק, ואחריו מחנות ריכוז בטרזין ובפלוסנבירג בשנים 41–1940 ו-45–1943.

לאחר תום המלחמה הפך מיכל לפטרון התרבות במחוז דומז'ליצה, והוא התבקש גם להיות פרופסור באקדמיה לאמנויות בפראג; אבל, הוא לא קיבל את ההצעה. ב-1958, שלושה מציוריו ייצגו את האמנות הצ'כוסלובקית בתערוכה העולמית בבריסל.

מיכל, בהיותו רוח חופשית ואנטי-קומוניסטי, נכלא בכלא פילזן בשנת 1961. המשפט התבסס על ההאשמה כי האזין לרדיו ליברטי, שנחשב על ידי המשטר הטוטליטרי כבגידה. שמו הוכנס לרשימה השחורה ומשפחתו נרדפה.

הלחץ הפוליטי שהופחת ב-1967 פתח סיכויים חדשים לאמנותו של מיכל בצ'כוסלובקיה ומחוצה לה. במרץ 1968 הוצגו ציוריו במונטריאול. גלריית רולוס בניו יורק קנתה 165 ציורים בנובמבר 1968. הכנת התערוכה של מיכל בגלריה הלאומית של לונדון נקטעה על ידי הפלישה הסובייטית באוגוסט 1968.

זמן הנורמליזציה החזיר את האיסור על שמו של מיכל שלא הורשה להציג בפומבי את אמנותו. לאחר שבץ המוח הראשון שלו ב-1972, שהותיר חצי מגופו משותק, מיכל המשיך לצייר. רק לאחר השבץ השישי, מיכל נשאר מרותק למיטה עד מותו ב-4 ביוני 1977.

ב-1991 שוקם שמו של פרנטישק מיכל באופן פוליטי, ותרומתו להתנגדות האנטי-פשיסטית והאנטי-קומוניסטית הוכרה.

גלריה
-----

* אקס ליבריסאקס ליבריס
* נוף עם בתיםנוף עם בתים
* יום סועריום סוער
* נוףנוף

קישורים חיצוניים
----------------

ויקישיתוף מדיה וקבצים בנושא **פרנטישק מיכל** בוויקישיתוף

הערות שוליים
------------

1. ↑  Prokop, Toman (1936). *Nový slovník československých výtvarných umělců*. Prague.
2. 1 2  HULÍKOVÁ, Veronika (2015). Smysl pro umění. Ceny České akademie věd a umění 1891-1952. Praha : Národní galerie, 2015. Prague: The National Gallery.
3. ↑  ODVODY, Vladimír (1995). KL Flossenbürg, tábor Domažlických. 1940–1945–1995. Prague.

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 6709 2043
* NKC: jk01081478
* VIAF: 83827463
* WorldCat: viaf-83827463

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פרנטישק מיכל"**.
חוגלה בפסיפס הציפורים בקיסריה
**חָגְלָה** (שם מדעי: ***Alectoris***) היא סוג עוף ממשפחת הפסיוניים, בסדרת התרנגולאים. 

גובהה כ-30 ס"מ. המקור והרגליים אדומים; כנפיה מפוספסות בצבעי לבן, חום ושחור; הצוואר בהיר ומוקף פס שחור, והחזה בצבע אפור-תכול. 

החוגלה היא עוף חברתי החי בלהקות המונות בין 10–20 פרטים, כאשר בעונת הדגירה (לרוב בחודש פברואר) הלהקה נפרדת לזוגות. בעונה זו מתרחשים משחקי חיזור של הזכרים מול הנקבות, ולאחר מכן, עם בוא תקופת הדגירה, חופרת הנקבה גומה אותה היא מרפדת בעלים, ושם מטילה את ביציה. הזכר מבלה את זמנו עם הנקבה בתקופה זו, ולאחר כחודש, עם בקיעת הביצים, מצטרף ללהקת זכרים אחרת.

החוגלה מהירה למדי בריצה, אך אינה מסוגלת לעוף למרחק רב בשל כובד משקלה.

החוגלה במקורות ישראל
--------------------

יש המזהים את ה"קורא" המקראי עם החוגלה. במשנה נזכר "קורא זכר" שלדעת ר' אליעזר חייב במצות שילוח הקן (חולין יב ב). כבר הקדמונים כמו אריסטו ידעו שהזכר של החוגלה דוגר לעיתים על הביצים כמו הנקבה. החוגלה וגם מיני החוגלית המצויים באירופה הם עופות טהורים והייתה להם מסורת כשרות פעילה בקהילות רבות, למשל: בארץ ישראל, בספרד, מרוקו, אנגליה וגרמניה.

מינים בסוג
----------

החוגלה מצויה כמעט בכל רחבי ארץ ישראל, בעיקר באזורים ההרריים.
בסוג נמנים המינים הבאים:

* חוגלה ברברית (*Alectoris barbara*)
* חוגלת סלעים (*Alectoris chukar*), המין היחיד המצוי בישראל: מין יציב, נפוץ מאוד בצפון הארץ ובמרכזה.  תת-המין *A. sinaica* נפוץ באזורים המדבריים בדרום הארץ.
* חוגלה יוונית (*Alectoris graeca*)
* חוגלת פז'בלסקי (*Alectoris magna*)
* חוגלה ערבית (*Alectoris melanocephala*)
* חוגלת פילבי (*Alectoris philbyi*)
* חוגלה אדמונית (*Alectoris rufa*)

קישורים חיצוניים
----------------

ויקישיתוף מדיה וקבצים בנושא **חוגלה** בוויקישיתוף
* חוגלה, באתר ITIS (באנגלית)
* חוגלה, באתר NCBI (באנגלית)
* חוגלה, באתר Animal Diversity Web (באנגלית)
* חוגלה, באתר האנציקלופדיה של החיים (באנגלית)
* חוגלה, באתר GBIF (באנגלית)

הערות שוליים
------------

1. ↑  זהר עמר, **מסורת העוף**, תל אביב תשס"ד, עמ' 239-241

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007403840705171

 |
המונח "חף מפשע" מפנה לכאן. אם הכוונה למשמעות אחרת, ראו חף מפשע (פירושונים).
*L'Innocence* של הצייר הצרפתי ויליאם אדולף בוגרו: נשים, ילדים קטנים וכבשים הם סמלים לחפות מפשע.
*Innocence* של הצייר הצרפתי פייר-פול פרודהון (אנ'), בסביבות 1810
**חָפוּת מפשע** (באנגלית: **Innocence**) היא חוסר אשמה בעבירה או במעשה עוול. בהקשר המשפטי, חפות מפשע פירושה היעדר אשמה משפטית של אדם בעבירה שבוצעה.

לילדים מתחת לגיל ההתבגרות ולאנשים בעלי ליקויים נפשיים קשים אין יכולת נפשית להבין את טיב מעשיהם, והם עשויים להיחשב חפים מפשע ללא קשר להתנהגותם, או לחסרי כשרות משפטית.

סמליות
------

 צלחת פיאנס, "צל שלימים יתממש" (בורדו, 1840 לערך)
כבש הבית הוא סמל נפוץ לחפות מפשע. בנצרות, למשל, מכנים את ישו "שה האלוהים" ובכך מדגישים את טבעו ללא חטא. סמלי חפות מפשע אחרים כוללים ילדים, בתולים, ענפי שיטה (בפרט אצל הבונים החופשיים), עירום שאינו מיני, ציפורי שיר, והצבע הלבן (ציורים מקראיים וסרטים הוליוודיים מתארים את ישו לובש טוניקה לבנה).

בפסיכואנליזה
------------

קיימת מחלוקת באופן נרחב לגבי הגדרת חפות מפשע בפסיכואנליזה. רונלד פיירברן ודונלד ויניקוט רואים בילד כחף מפשע מהתחלה, שעלול לאבד את חפותו בהשפעת לחץ או טראומה נפשית. לעומתם, זיגמונד פרויד ומלאני קליין רואים בילד כחף מפשע מתפתח שמתגבר לתוכו, כתוצאה מהתבגרות על תסביך אדיפוס או עמדה דיכאונית.

באופן אקלקטי יותר, אריק ברן ראה את מצב האגו של הילד, ואת אוצר המילים שלו, כמשקף שלוש אפשרויות שונות: קלישאות הקונפורמיות, ניבולי הפה במהלך התבגרותו, או "משפטים מתוקים של חפות מפשע מקסימה". בניסוח שונה למדי, כריסטופר בולס (אנ') השתמש במונח "חפות מפשע אלימה" כדי לתאר סירוב קבוע וממושך להכיר בקיומה של נקודת מבט אלטרנטיבית, שזה בעצם דומה למה שהוא מכנה "הבנייה הפשיסטית, התוצאה היא לרוקן את מוחם של כל המתנגדים".

ראו גם
------

* חזקת החפות מפשע
* שלושת הקופים החכמים
* תמימות
* עלה תאנה

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **חפות מפשע** |
| ויקישיתוף תמונות ומדיה בוויקישיתוף: **חפות מפשע** |

הערות שוליים
------------

1. ↑  Boyd, Danah, 1977-. It's Complicated: the Social Lives of Networked Teens. New Haven: Yale University Press, 2014. Print.
2. ↑  Freemasonry: Its Symbolism, Religious Nature, and Law of Perfection *(March 10, 2003)*. By Chalmers I. Paton (author). ISBN 978-0766142015.
3. ↑  The Numismatist *(1903)*. By American Numismatic Association. 1903. ארכיון מ-2017-01-09. נבדק ב-25 בפברואר 2013. `{{cite book}}`:  (עזרה)
4. ↑  The Encyclopedia Americana: A Library of Universal Knowledge *(1920)*. By Encyclopedia Americana Corporation. 1920. ארכיון מ-2021-04-30. נבדק ב-25 בפברואר 2013. `{{cite book}}`:  (עזרה)
5. ↑  N. Symington, *Narcissism* (1993) p. xiv-xv
6. ↑  E. Berne, *What Do You Say After You Say Hello?* (1974) p. 325
7. ↑  S. Cavanagh, *Skin, Culture and Psychoanalysis* (2013) p. 137
8. ↑  Quoted in Adam Phillips, *On Flirtation* (1994) p. 158
**לזלי קליף-טינדל** (באנגלית: **Leslie Cliff-Tindle**; נולדה ב-11 במרץ 1955) היא שחיינית עבר קנדית, בעלת מדליית כסף אולימפית במשחה ל-400 מטר מעורב אישי.

ביוגרפיה
--------

קליף נולדה בוונקובר, שבקולומביה הבריטית.

במשחקים הפאן-אמריקאיים שנערכו בסנטיאגו דה קאלי, קולומביה בשנת 1971 זכתה קליף בשתי מדליות זהב במשחה ל-200 מטר מעורב אישי בתוצאה של 2:30.03 דקות ובמשחה ל-400 מטר מעורב אישי בתוצאה של 5:13.31 דקות .

### סגנית אלופה אולימפית

באולימפיאדת מינכן (1972) זכתה קליף במדליית כסף במשחה ל-400 מטר מעורב אישי בשיא אישי חדש של 5:03.57 דקות, תוצאה טובה משיא העולם בן ה-4 שנים של קלאודיה קולב מארצות הברית (5:04.7 דקות), אחרי גייל ניל מאוסטרליה שקבעה שיא עולם חדש של 5:02.97 דקות ולפני נובלה קליגאריס מאיטליה (5:03.99 דקות). נוסף לכך, היא סיימה במקום חמישי במשחה ל-200 מטר מעורב אישי בתוצאה של 2:24.83 דקות, במקום שמיני במשחה ל-200 מטר גב בתוצאה של 2:25.80 דקות, במקום 23 במשחה ל-100 מטר פרפר בתוצאה של 1:09.29 דקות, במקום שביעי במשחה שליחות 4x100 מטר חופשי בתוצאה של 4:03.83 דקות, כשחיינית אחרונה היא קבעה תוצאה ב"זינוק שליחות" של 1:00.41 דקות ובמקום שביעי במשחה שליחות 4x100 מטר מעורב בתוצאה של 4:31.56 דקות. 

במשחקי חבר העמים הבריטי שנערכו בקרייסטצ'רץ', ניו זילנד בשנת 1974 זכתה קליף בשתי מדליות זהב במשחה ל-200 מטר מעורב אישי בתוצאה של 2:24.13 דקות ובמשחה ל-400 מטר מעורב אישי בתוצאה של 5:01.35 דקות .

קישורים חיצוניים
----------------

* לזלי קליף, באתר הוועד האולימפי הבין-לאומי
* לזלי קליף, באתר olympedia.org
* לזלי קליף, באתר Swimrankings
{


כיזאן מקורי ברובע המוסלמי
כיזאן ברובע הנוצרי
**כִּיזָאן** הוא אלמנט אדריכלי במעקה, המאפשר פרטיות וחציצה מחד, ואוורור מאידך.

כיזאן הוא שמה הערבי של טכניקת עיצוב מעקה גג או מרפסת, בה משולבים גלילי חרס חלולים בתוך יציקת מלט או בטון. הגלילים מאפשרים מעבר אוויר ורוח, כך שאף על פי שהגג או המרפסת מוסתרים מהרחוב, המעקה שלהם אינו חוסם את הבריזה הטבעית, ומאפשר לשוהים על הגג או המרפסת ליהנות ממנה.

גלילי החרס מזכירים בצורתם כלי חרס פשוטים נטולי תחתית, והם משולבים באופן מסודר בתוך יציקת המלט או הבטון. העיצוב המקובל ביותר לסידור גלילי החרס של הכיזאן הוא במשולשים, כך שהמעקה משמש הן מבחינה פונקציונלית, והן מבחינה עיצובית-עיטורית.

שימוש אחר בכיזאן, שהתפתח מן השימוש המקורי, הוא "הכיזאן האטום", המשולב בכיפות ובגגות ולא במעקות. במקרה זה ישולבו גלילי החרס ביציקת הגג, אך במקום שיהיו פתוחים משני צידיהם, ייסתם צד אחד שלהם בזכוכית אטומה, ולעיתים אף צבעונית. מטרת "הכיזאן האטום" היא לאפשר לתאורה טבעית מן החוץ להיכנס אל המבנה, תוך שמירה מרבית על פרטיות באי הבית, או חסימה מפני גשמים ולכלוך.

השימוש בכיזאן היה נפוץ מאוד בירושלים במשך מאות שנים, עד ראשית המאה ה-20, ורבים מבתי הרובע המוסלמי מעוטרים עד ימינו במעקות כיזאן. דוגמאות יפות ל"כיזאן אטום" ניתן למצוא בתוף הכיפות של בתי הכנסת הספרדיים, שם ישנו כיזאן צבעוני; וכן בחמאם הטורקי בעכו, שם הבטיחו את פרטיותם של הרוחצים על ידי הכיזאן האטום. במסגרת שיפוצי החמאם והפיכתו לאתר תיירות בראשית שנות ה-2000, הוחלף חלק מהכיזאן האטום בזכוכית רגילה, שאין לה ולא כלום עם ייעודו המקורי של הכיזאן.

* כיזאן בירושלים. ציור משנת 1854כיזאן בירושלים. ציור משנת 1854
* כיזאן מודרני בכיכר ספרא בירושליםכיזאן מודרני בכיכר ספרא בירושלים
* כיזאן מודרני ברובע היהודיכיזאן מודרני ברובע היהודי

ראו גם
------

* משרביה

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **כיזאן** |
**מוסקוביט (Muscovite)** – מינרל נפוץ מאוד מקבוצת הנציצים (Mica). כרוב מינרלי הקבוצה המוסקוביט הוא בעל פצילות מושלמת ויוצר לוחות דקים.

המינרל נמצא בסלעי יסוד, סלעים מותמרים וסלעי משקע. בסלעי יסוד הוא מרכיב נפוץ של פגמטיט גרניטי, גרניט, גרנודיוריט, אפליט ושאר סלעים פלסיים (עשירים בפצלת השדה וקוורץ). בסלעי יסוד געשיים חמוצים הוא פחות נפוץ. מוסקוביט הוא רכיב אופייני של סלעים מותמרים שמקורם בתהליך התמרה של סלעי משקע נפוצים. למוסקוביט תפקיד משמעוי ביצירה של ההופעה הפצלית של סלעים מותמרים כצפחות. משקעים קלאסטיים שמקורם בסלע קריסטליני שלא עברו בליה או הסעה משמעותית בדרך כלל מכילים מוסקוביט, לכן מוסקוביט הוא מינרל נפוץ גם באבן החול ארקוזה ועוד.

מקור השם מוסקוביט בא מזכוכית מוסקבה, שם שהשתמשו בו בעבר לתיאור המינרל בגלל השימוש בו בתור חלונות בכנסיות ברוסיה (במאה ה-19).

בסלעים פגמטיטים גבישי מוסקוביט עשויים להגיע לגודל של סנטימטרים ואף עשרות סנטימטרים והם מופיעים פעמים רבות עם גבישים של אבני חן בעלות ערך כמו טורמלין, טופז, בריל או אלמנדין. בהופעה נדירה של מוסקוביט מברזיל גביש מתואם יוצר כוכבים מחומשים צהובים שנקראים "מוסקוביט מכוכב" ("star Muscovite"), גרסה ירוקה כהה נקראת פוקסיט והצביעה שלה היא כתוצאה מברום בסריג.

אחד השימושים המוקדמים של מוסקוביט הוא כתחליף לזכוכית בחלונות משום שמשטחים דקים של המינרל שקופים, הוא עדיין משמש באופן לא נפוץ בתור חלונות בכבשנים ותנורים תעשייתיים. כיום הוא משמש בעיקר בתעשיית האלקטרוניקה. משטחי מוסקוביט משמשים לייצור רכיבים מגוונים כגון קבלים, טרנזיסטורים מבודדים וחלונות של שפופרות במיקרוגל. יישומים תעשייתיים נוספים עושים שימוש בברק הכסוף של גבישי המוסקוביט וכוללים שימוש בצבעים ולציפוי קירות. ציפוי על טפט יוצר ברק משיי. בתעשיית הצמיגים לרכב הוא משמש לשחרור הצמיג מהתבנית. עוד שימוש הוא בתור רכיב של בוץ הקידוח בקידוחי נפט וגז. ברק המוסקוביט מנוצל גם בתעשיית הקוסמטיקה בייצור של לקה מנצנצת לציפורניים, שפתונים וצלליות לעיניים. מקור הברק העדין שנראה בהרבה קרמים קוסמטיים צבעוניים הוא נוכחותה של אבקת מוסקוביט.

**תכונות נוספות**

* **מחלקה:** סיליקטים
* **תת-מחלקה:** מינרלים פילוסיליקטיים - (סיליקטים במבנה בצורת לוחיות).
* **קבוצה:** מיקות
* **ממדי יחידת התא (אנגסטרם):** a=5.19, b=9.03, c=20.05, beta=95.5
* **ארצות כרייה עיקריות:** הודו, פקיסטן, ברזיל ואזורים שונים בארצות הברית
* **מאפיינים נוספים:** משטחים גמישים ואלסטיים וכאשר מכופפים ומשחררים הם יחזרו לצורתם המקורית

* פוקסיט מסלובקיהפוקסיט מסלובקיה
* שכבה של מוסקוביטשכבה של מוסקוביט

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מוסקוביט** |

* מוסקוביט באתר webmineral
* מוסקוביט באתר emporia
* מוסקוביט באתר mindat
* מוסקוביט באתר geology.csupomona
* מוסקוביט באתר mineral.galleries
* מוסקוביט, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4245269-7

 |